Bohot ziyaada, inn keliye bohot ziyaada maang rahay ho.
Nahin.
Yeh sab say achay hain. Meethay hain.
Pata hai, Troy nay aik saib ko lekar jang shuru ki thi?
Abbu, kya aap mujh say baat kareingay?
Yeh lein.
Tum unn bhairiyon ke beech waapis kyun jaa rahay ho?
Main States main paida hua tha, abbu.
Woh aik achi naukri hai.
Tumhaaray paas yahaan meray saath achi naukri hai.
Tumhein meray saath yahaan rehna chaahiye.
Hum science ki hudood paar kar rahay hain, jitna mumkin hai.
Tum aik bezaar si, ghair faidaymand, nagaawar hukumat ki
-naukri pe waapis jaaogay, Christos? -Abbu, main ghar jaana chaahta hoon.
Christos, tumhaara ghar yahaan hai.
Tumhaari graduation hogi aur tum yahin rahogay.
Meray saath, jahaan tumhein hona chaahiye, meri lab main, hamaari lab main.
Mujh say munh mat morro, baitay.
Hum kamaal ki cheezein kareingay, tum aur main.
Khoobsoorti hai. Kamaal ki.
Rust poori tarah say jaa chuka hai.
Yeh sach main kamaal ka hai, Dr Vellek.
"Kamaal ka", Fletcher?
24 ghanton mein, main nay Red Rust ko mita diya.
Aur uss ki jagaah par main nay Sui generis banaayi,
aik bilkul nayi pauday ki nasal.
Aik sehet mand pauda.
Yeh "kamaal ka" nahin hai, Fletcher.
Yeh taareekh main badlaao hai. Galileo ki tarah.
Einstein ki tarah bhi.
-Bohot khoobsoorat hai, abbu. -Shukriya, Lucia.
Jald, tumhaara mulk, baadshaahon ki tarah khaayega.
Mujhay khushi hai.
Ye meray betay aur mera kamaal hai.
Sab aap nay kiya hai, abbu. Hamesha say aap nay hi kiya tha.
Abbu, hamein American kashti ke baaray main baat karni hogi.
-Uss ke baaray main kya? -Woh hamaaray peechhay aayeingay.
Tou kya huwa? Woh aik kashti hai.
Stavros, pooray bairray ko sambhaalta hai.
Yaqeenan tum United States kay aik behri jahaz
-ko sambhaal saktay ho, Admiral? -Zaroor, doctor.
Masla khatam. Khatam hogaya.
Main apnay manjhlay baitay, Giorgio par ghussa bhi nahin honga,
jo aik qadam bhi, gobar main pair daalay baghair nahin lesakta.
Daikho.
Yeh hamaari shuruaat hai.
Aur jo hamaaray raastay main aayega uss ka anjaam hai ye.
Samjhay?
Acha hai.
Giorgio, Demetrius kahaan hai?
Masroof keh saktay hain.
Aur Stavros kab say Admiral ban gaya?
Meray abbu ki taraf say inaam.
Bazaahir taur par, woh uss ki mehnat ka sila tha.
Tumhaaray abbu tumhaaray saath kaafi sakhti say paish aatay hain, hai na?
Main nay unn keliye apni jaan daao par lagaadi.
Uss American kutti nay taqreeban mera sar urra diya tha.
Kashti waali, lambay kaalay baalon waali jo dikhnay mein maghroor hai.
Tum jaantay ho na, Sasha.
Haan, lekin boorhay ko koi farq nahin parta.
Unhein sirf apnay dimaagh par qaabu karnay waali adwiyaat ki fikar hai.
Dimaagh par qaabu karnay waali adwiyaat?
Tum kis baaray main baat kar rahay ho?
Mujhay akaila chhor do, Fletcher.
Mera abhi mizaaj kharab hai.
Vellek, dunya ko apnay hisaab say khaana khilaana chaahta hai
aur jo bhi uss ke khilaaf jaata hai usay khatam karna chaahta hai.
Taareekh kay har zaalim ki tarah.
Uss nay aik lamba mansooba soch rakha hai.
Isliye dunya ko naway darjay ki jaarhiyat waalay log chaahiye.
Tumhaaray khayaal say woh achi baat hai?
Aag ko aag se hi laraanay keliye.
Socho zara. Tumhaari jaarhiyat ke baghair kya tum woh kar paatay
jo ilaaj ko ghar laanay keliye karnay ki zaroorat thi?
Tumhaaray buray roop nay insaaniyat ko bacha liya.
Meri insaaniyat ki qeemat chuka kar.
Tom, agar tum woh naa hotay jo tum ho tou hum main say koi abhi yahaan naa hota.
Aur woh agar hum unhein dhoond sakay.
Captain.
Giorgio ki hawaili say Vellek ke raabtay ke mutaabiq
aur Hydra class destroyer ki taiz tareen raftaar ke hisaab say,
yeh hamaara bayaitbaari ka hissa hai.
Yeh kam az kam 250 samandari mile hain.
Helicopter aur RHIB ke saath bhi hum itna paani nahin ghair saktay.
Giorgio nay lab ke ilaawah kisi say raabta kiya hai?
Jee, sir.
Uss nay kam az kam 12 calls ki hain, aik hi jagaah par,
pichhlay kuch hafton main, zameen par.
Kahaan?
Kleos ka jazeera.
Tumhein kuch pata hai?
Giorgio nay kabhi iss ka zikar nahin kiya.
Kleos. Woh aik qadeem Lazaretto tha,
Black Death ke waqt, wahan quarantine aur jail thi.
Italians nay usay Red Flu ke waqt dobaara khola tha,
usay phailnay say roknay keliye.
Zaahir hai, koi bhi zinda nahin bacha.
Murdon ki zameen. Zabardast.
Vellek usay kisliye istimaal kar raha hai?
Traffic data, relay station par ishaara kar raha hai,
uss ki kashti say uss ka raabta chhupaanay keliye.
Giorgio ki haweli ke khatray main hotay huay
Vellek keliye mehfooz comms ka shaayed wohi waahid raasta hoga.
Hum unn ke satellite signal main ghus saktay hain,
communications log kay zariye uss ki kashti ko dhoond saktay hain.
Aap ko woh us muqaam say karna hoga, sir. Khud jazeeray say.
Kleos hamaaray PIM say taqreeban 100 mile ki doori par hai.
Hum wahaan teen ghanton main pohnch saktay hain.
Woh hamaaray bayaitemaadi ke ilaaqay say duur hai.
Agar ye kaam nahin kya tou Vellek hamesha keliye haathon say nikal jaayega.
Lekin agar kaam kiya tou puray waqt hum us par nazar rakh sakengay.
Hamein uss ka maqaam pata chal jaayega.
Kleos jaanay ki tayyaari karo.
-Cooper, team jama karo. -Jee.
Iss kamray main koi nahin jaa sakta.
Kis ke hukum par?
Hum radio nahin istimaal kar rahay.
Koi calls naa jaayeingi naa aayeingi.
Mujhay England say baat karni hai.
Tayyaariyaan karni hain taakay woh ilaaj waale beej lesakein.
Koi zaroorat nahin.
Woh tayyaariyaan hochuki hain.
Agar tumhein koi farq nahin parta tou main apnay kaanon say sunna chaahoonga.
Theek hai. Main Demetrius say baat karta hoon.
Tumhein koi faida nahin hoga.
Ab sab meray qaabu main hai.
FLETCHER
Captain laraayi main hain.
-RHIB 15 minute duur hai, sir. -Bohot khoob.
Agar hum nay yeh sahi say kiya,
tou Vellek ko pata bhi nahin chalega ke hum wahaan gaye thay.
Demetrius, tum andar ho? Main James Fletcher hoon.
Demetrius, kya main andar aa sakta hoon?
Main kisi ko andar aanay nahi desakta hun.
Demetrius, mujhay andar aanay dou.
Tumhein kya hua hai?
Uss nay meray saath kuch kiya hai.
Dr Vellek.
Uss nay mujhay koi dawa di hai.
Kyunkay tum nay usay lalkaara tha?
Aur ab tum aisa nahin kar saktay?
Dimaagh par qaabu.
Kharay ho.
Please aisa mat karo.
Bas?
Tum mujhay maarogay nahin?
Main nay abhi abhi tumhaaray munh par maara hai.
Demetrius, Doctor ka kya iraada hai?
Ab jab uss nay Red Rust ka ilaaj dhoond liya hai, iss...
Iss dawa ka uss say kya taaluq hai?
Uss nay mujh say waada kiya hai ke Greece ko khaana milega.
Koi hamein nahin lalkaarayga.
Dawa ki wajaah say?
Mujhay dawa ke baaray main ab tak kuch maaloom nahin tha.
Uss nay kaha ke pehla tajurba mujh par huwa hai.
Ab woh jaanta hai ke woh kaam karti hai.
Haan.
Demetrius, tum aik fakhrmand aadmi thay.
Tum logon ke sarbaraah thay.
Uss nay tum say woh chheen liya hai.
Tumhein ghussa nahin aata?
Main jaanta hoon ke mujhay ghussa hona chaahiye...
lekin main nahin hosakta.
Main marr jaana behtar samjhoonga.
Baitho.
Agar Doctor ke tajurbay ko kuch hojaata hai...
usay apni science dobaara sochni paregi.
Aur uss say mujhay thora waqt mil jaayega.
Jo waqt mujhay shiddat say chaahiye.
Takeh jo batangar mujhse bana hai, uss say nikal saku.
Fikar mat karo, Demetrius.
Tumhein ghussa honay ki zaroorat nahin hai.
Kholo.
Band karo. Utaaro.
Main tumhaaray badlay ghussa hojaaonga.
KLEOS KA JAZEERA SAMANDAR-E-IONIAN
Aap theek hain, Master Chief?
Main theek hoon.
Nishaana, meray saamnay hai.
Cobra copy karta hai. Hum jagaah pe hain.
Tiger station pe hai.
Hamaara istiqbaal kamaal ka honay waala hai.
Main sat dish ke saath, junoob mashriqi tower par hoon.
Uss taar kay aakhir mein raabta karnay wala kamra hoga.
Ab hamein bas khaamoshi say andar jaanay ka raasta dhoondna hoga.
Nathan James, Vulture Team. Hum station pe hain,
andar ghusnay ki tayyaari kar rahay hain.
Samajh gaye, Vulture Team.
TAO, mujhe soorat-e-haal se aagah karo.
Zameen ya hawaayi raabtay ka koi naamo nishaan nahin, sir.
Hamaari taraf sab saaf hai, Vulture. Tum log andar jaa saktay ho.
Theek hai, sir.
Green.
Woh jangjoo lag rahay hain.
Woh Giorgio ke aadmi hain?
Woh unhein yahin sab sikhaata hoga.
Woh kam az kam 40 hain. Hosakta hai musalaah hon.
Khufiya tarah se jaanay keliye itni mehnat karni paregi.
Tou hum saamnay say jaayeingay.
Uss ke jangjoo duniya bhar se aaye hain.
-Kon dhiyaan dega ke paanch aur hain? -Paanch?
Hum saat log hain.
Lagta hai wahan sirf larkay jangjoo hain.
Saari teams, meray kehnay par mulaaqaat karein.
Cooper, jangjoo tumhaari taraf barh rahay hain.
Samajh gayi.
Vulture tayyaar hai.
Sahi.
Waqt aachuka hai.
Yaqeen nahin aata! Jaanwar hain ye log!
Kya hua?
Yeh bas toot gaya.
Chalo. Chalo!
Har koi, foran andar jao!
Chalo! Andar!
Jao!
Nathan James, woh andar jaa chukay hain.
Samajh gaye.
"Sirf larkay."
Kya nas soojh gai hai?
Nas ke phatnay ka koi naamo nishaan nahin.
Kuch genetic, chronic ya pehlay say hoga.
Peela pan maamul ki tarah hai. Matlab maut achaanak say hui hai.
Dil ka daura?
Dil ka daura hosakta hai. Autopsy say pata chal jaayega.
Iss ka science say kuch taaluq hosakta hai, abbu?
Nahin, Giorgio, iss ka science say koi taaluq nahin hosakta.
Main neechay jail jaa kar
aur jangjoo laa deta hun taakay aap unn par tajurba kar sakein.
Uss keliye bohot dair hochuki hai, Giorgio.
Aur please woh baatein mat karo jo tumhein samajh nahin aati.
Christos aur main yeh sambhaal leingay.
Zaahir hai. Aap ko hum main say aik ki zaroorat kyun paregi
jab aap ke paas apna laadla hai aap ki madad karnay keliye.
-Tum kameenay ho, Giorgio. -Bohot khoob Christos.
Apnay bhai say iss tarah baat mat karo.
Meri baat samajh aayi?
Aur aap tab tak kya karna chaahtay hain, abbu?
-Tab tak? Kya matlab hai tumhaara? -Drop site main jaanay ka koi faida nahin
agar aap tayyaar nahin, khaas kar ke tab jab Americans hamaaray peechhay hain.
Hamein apna raasta badalna hoga.
Kahin aur jaana hoga, jab tak aap pata lagaayein ke kya hua hai.
Nahin, nahin, nahin. Kuch nahin badlega.
Tum nay suna? Kuch bhi nahin.
Hum rukeingay nahin. Hum raasta nahin badleingay.
Aur hum apni raftaar kam nahin kareingay.
Main pata lagaaonga ke yeh aadmi kis wajaah say mara
aur main tumhein abhi abhi keh sakta hoon, ke woh meri science nahin thi.
Aur main yeh saabit karoonga.
Pehla giroh. Chalo!
Pehla giroh. Qataar banaao!
Chalo!
Tum nay daikha?
Woh aadmi usay khatam kar sakta tha.
Mujhay kaafi hadh tak yaqeen hai ke hum aik jail main ghusay hain.
-40 qaidi, 6 muhafiz, nou bandooqein. -Chalo.
Baat samajh nahin aati.
Yeh woh jangjoo nahin hain jin par Vellek tajurba karnay waala tha.
Yeh woh hain jinhein woh pehlay say dawa dechuka hai.
Unn main laraayi ki salaahiyat nahin rahi.
Bilkul sahi. Main nay Vellek ki tapes daikhi hain.
Agar hum ghulna chaahtay hain tou hamein acha bartaao karna hoga.
Kya hua?
Main nay uss aadmi ko tapes main daikha hai.
Uss ka naam Ares hai. Woh Captain Chandler say lara tha.
Har koi, andar!
Shaayed hamein Ares say baat karni chaahiye.
-Kuch jawaab haasil karnay keliye. -Tum nay mera dimaagh parhliya.
Burk, Miller, Master Chief ko comms room main pohnchaao.
-Uss satellite main ghuso. -Jee, sir.
Hum nikaltay waqt tum logon ko lejayengay. Qismat tumhaara saath day.
-Qismat tumhaara saath day. -Chalo.
Chalo.
-Aik aur. -Acha. Nahin, nahin.
-Chalo bhi. -Aur nahin. Shukriya.
Yeh jaam hamaaray chhotay bhai ke naam. Hamein tumhaari yaad aayegi.
-Cheers. -Shukriya.
Cheers.
Tou tum rahogay kahaan?
Mujhay abhi nahin maaloom.
Wahaan pohnchnay ke baad hi woh rehne ka intizaam kartay hain.
Aur yeh tou sab hi jaantay hain ke hukumat hamesha apnay waaday pooray karti hai.
Abbu aap nay waada kiya tha ke aap jhagra nahin kareingay.
Jhagra nahin kar raha, Lucia, meri jaan.
Sirf zaahir si baat kar raha hoon.
Main chaahta hoon ke Christos ko sahi say maaloom ho ke woh kya kar raha hai.
Main jaanta hoon, aap paraishaan hain abbu, lekin,
saaray hukoomat ke scientist buray nahin hotay.
Saaray buray nahin hota? Mera matlab hai
tum unn logon ki baat kar rahay ho jinhon nay abbu ko jhutlaaya.
Inhein dhoka diya aur apnay hi mulk say inhein nikaal diya.
Misaali taur par, taareekh ka dauhraana.
Mendel, Boltzmann, Copernicus, har kisi ko boycott kiya gaya tha,
unhein tanqeed ka nishana banaaya gaya tha unn khayaalaat keliye
jinhon nay baad main dunya badal di.
Aur unn sab ko dhoka diya gaya tha.
Daikhein, mujhay bura lag raha hai aapko zarurat kay waqt chhornay par
-lekin yeh kuch aisa hai jo mujhay... -Ruko, ruko, aik second ruko.
Kya tumhein lagta hai ke mujhay tumhaari zaroorat hai?
-Abbu. -Baccha bara hota hai,
aur apnay baap ko maayoos karta hai. Yeh kahaani saddiyon puraani hai.
Lekin aik second keliye bhi yeh mat sochna ke mujhay tumhaari zaroorat hai.
Christos...
Main aap say pyaar karta hoon.
Wahaan neechay daikhein. Uss tissue ke.
Daikh liya main nay. Wahaan kuch nahin hai.
Lekin main pata laga ke rahoonga ke yeh aadmi kyun mara. Ye mera waada hai.
Acha?
-Giorgio. -Kya huwa?
-Sab theek hai? -Pata nahin, yaar.
Lekin sauda abhi bhi pakka hai na? Meray beej ka?
Haan.
England ko unn ka maal mil jaayega. Jaisa ke waada kiya tha.
Acha hai, kyunkay agar koi masla hai...
agar tumhaara baap kuch khatarnaak kar raha hai tou hum usay sambhaal sakte hain.
Hum iss main saath hain, tum aur main.
-Kya waqai mein? -Zaahir hai.
Nahin, main tumhaari madad nahin kar sakta hun.
Mera baap, jo karna chaahta hai woh wahi karega.
Danny aur Wolf alag hogaye hain.
Woh abhi bhi courtyard main hain. Baaqi andar jaa chukay hain.
Aur lagta hai jaisay Green ko aik naya dost mil gaya hai.
Ares.
Tum kon ho?
Tom Chandler ka dost.
Meray khayaal say tum usay Hercules ke naam say jaantay ho.
Hercules.
Kya woh...
ab meri tarah hai?
Nahin.
Woh waqt pe baahir nikal gaye.
Acha hai.
-Achi baat hai. -Suno, yahaan kya chal raha hai?
Baaqi sab, doosra giroh, andar jao!
Khaanay ka waqt hochuka hai!
Tumhein kya hua hai?
Kya, tum Greek nahin boltay?
Main nay kaha, chalo!
Main jaa raha hoon.
Andar jaana hoga, bahaadur aadmi!
Apna khaana khaana hoga...
taakay tum baray aur mazboot reh sako.
Aye, tum! Qaidi!
Wahin ruk jaao.
Tum yahaan nahin hosaktay.
Main...
cafeteria jaa raha hoon.
Phir tum sahi manzil par tak nahin ho, bewaqoof.
Chalo.
Nathan James, Vulture, main Cobra bol raha hun.
Hum control room main pohnch chukay hain.
Theek hai, Cobra.
Hum nay sahi say sunn liya.
-Uplink keliye ruk rahay hain. -Theek hai, dhiyaan rakheingay.
Satellite signal mein ghusnay mein kitna waqt lagega?
Encryption ke level pe hai. Meray khayaal say taqreeban 20 minute.
Aik dafa isko jor dengay tou kashti, communications log ka jaiza shuru karegi.
Lekin pehlay, hamein woh satellite dhoondni hogi.
Tum mera peechha kyun kar rahay ho?
Kyunkay meray paas sawaaal hain, Ares.
Jo dawa woh tumhein derahay hain, unn ka asar kab tak rehta hai?
Pata nahin.
Main larr nahin sakta. Main larna chaahta hoon, lekin...
Main nahin larr sakta.
Apnay paaon pay, jaanwar.
Pata nahin, main nay tumhein kaisay nahin daikha.
Kamray main sab say bara aadmi.
Yaqeenan har koi tum say darta hoga.
Ab daikho zara tumhein.
Bas bara...
bewaqoof sa...
jaanwar.
Kya main ghalat keh raha hoon?
Dard hua?
Tum mujhay maarna chaahtay ho?
Utho, utho. Chalo!
Dobaara.
Main daikhna chaahta hoon ke tum kitna ghussa hosaktay ho.
Ab main tumhein kahaan maaroon?
Yahaan?
Ya yahaan?
Yahaan.
Bohot hogaya!
Doctor chaahtay hain ke unn ke namoonay sehet mand hon.
Khailna band karo aur unhein khaana khilaao.
Baith jaao.
Aik aadmi ko akailay nahin peena chaahiye.
Aadat hojaati hai.
Tum jaantay ho na ke tum England ke hero ban'nay waalay ho?
Acha hai, main hamesha say yeh hi chaahta tha.
Main tumhein yaqeen dila sakta hoon
ke mujhay koi shaabaashi nahin milnay waali.
Woh boorhay aadmi keliye hai. Ustaad keliye.
Insaaf ki baat nahin lagti na?
Saari mehnat tum kartay ho aur saari azmat tumhaaray abbu ko milti hai?
Meray abbu ka kehna hai ke "Naa sirf zindagi main insaaf nahin hai
kisi nay kabhi waada nahin kiya tha ke aisa hoga.
Aap apni qismat khud banaatay hain."
Chalo, mujhay umeed hai ke tum nay jo kiya hai, woh uske shukkar guzaar hain.
Woh filhaal itnay khulay dimaagh say nahin soch rahay.
Zaahir hai. Unn ke paas bohot kuch hai karnay ko.
Red Rust ka ilaaj karna, dunya ki bhook ko mitaana.
Dimaagh par qaabu karna.
Dimaagh par qaabu karnay ka kis nay kaha?
Tum nay.
Acha?
Nahin.
Dimaagh waisa hi rehta hai. Bartaao badalta hai.
Isliye hi tashadud aur ziyaada hota hai.
Socho...
tumhein pata ho ke tum kya chaahtay ho...
aur tum uss keliye larr naa sako.
Khair...
Giorgio, meri baat suno.
Tumhare abbu saabit kar chukay hain ke woh dunya ko Red Rust say bacha saktay hain.
Woh sab ko khaana khilaa saktay hain.
Iss say behtar dunya kya hosakti hai. Yeh aik meeraas hai.
Lekin agar unn ke paas aur mansoobay hain jo ke khataranaak mansoobay hon,
tou woh chutki main, aik hero say darinday main badal jaayeingay.
Agar tum sach main unhein aur unn ki meeraas ki hifaazat karna chaahtay ho...
unhein khud say bachaao.
Achi guftugoo thi, 007.
SATELLITE KI SHANAAKHT MIL GAI
Mil gaya.
Ye kya baqwaas hai?
Mujhay nahin lagta ke tumhein yeh karnay ki zaroorat hai.
Tum jaantay ho ke main tumhein nuqsaan pohncha sakta hoon.
Haan.
Sahi.
Tou tum yahaan say niklogay aur apna munh band rakhogay.
Warna main tum say waada karta hoon ke main tumhein nuqsaan pohnchaaonga.
Malumaat bheji jaa raha hai...
Nathan James, humein satellite ka signal pata chal gaya hai.
Maalumaat ki shanaakht aur muqaam bhej raha hun.
Hum daikh rahay hain, Cobra. Tasdeeq keliye sath raho.
Mujhay nas phatnay ka koi naamo nishaan nahin dikh raha.
Gene mein kisi kharaabi ka bhi koi naamo nishaan nahin dikh raha.
Hum khoon ka jaiza kar chukay hain. Hamein dil say shuruaat karni hogi.
Tumhein kya chaahiye, Giorgio? Hum kaam kar rahay hain.
Tumhein kya chaahiye?
Main soch raha tha...
aap Red Rust ka ilaaj dhoond chukay hain.
Kyun naa hum kuch waqt keliye ghar chalay jaayein,
jab tak cheezein behtar nahin hojaati?
Phir hum samaan ko kashti say bhaij saktay hain.
Dunya intizaar kar sakti hai.
Kya tum raaye derahay ho ke hum haar maan lein, Giorgio?
Kya tum aisa kar rahay ho?
Kyunkay agar tum raaye derahay ho ke hum haar maan lein
tou tum main itni jurrat kyun nahin hai ke tum apni baat saaf saaf kehdou?
Abbu, isay haar maanna nahin kehtay.
Yeh aik mehfooz qadam laina hai.
Pata hai, Giorgio, tum mujhay khaamosh kardetay ho.
Aur ab tum nay apni nazar andaazi mein apni kamzori milaa di hai.
Meray paas koi lafz nahin yeh bayaaan karnay keliye ke tum kya ho.
Baahir niklo.
Dobaara kaam pe lagtay hain, Christos.
Tumhein kitni dafa dawai di gai thi?
Sirf aik dafa.
Ares, agar unhon nay tumhein sirf aik dafa dawai di thi
tou woh tum sab ko iss tarah kaisay rakh rahay hain?
Ares, kya dawa, khaanay main hai?
Nahin.
Dawa hi khaana hai.
-Dobaara tum. -Itni bari kashti nahin hai.
Itni chhoti bhi nahin hai.
Main apnay baap say nahin larr sakta. Woh bohot taaqatwar hain.
Nahin, Giorgio, tum unn say larr nahin rahay.
Tum unn ki hifaazat kar rahay ho.
Mujhay kya karna hoga?
Mujhay bas England call karnay dou.
Woh ilaaj ko mehfooz rakhnay keliye scientist bhaijeingay.
Hum tumhaaray abbu ko lejaa kar madad deingay
jis ki unhein zaroorat hai. Jis ke woh laaeq hain.
Duniya phir bhi yaad rakhay gi ke unho nay sabko khaana khilaaya tha.
Bohot dair hochuki hai.
Hum taqreeban Malta pohnch chukay hain.
-Malta? Kya... -Tum unhein rok nahin saktay.
Malta kya hai? Kya woh drop site hai, Giorgio?
-Plan kya hai? -Daikho, yaar, fikar mat karo, theek hai?
Sauda, sauda hota hai.
Mera baap, waaday ke mutaaqbiq tumhaaray logon ko ilaaj dega.
Baaqi...
Kya? Giorgio, baaqi kya baat hai?
Dunya par ghaalib hona? Apnay dushman ko bhair bana daina?
Tum unhein samajhtay nahin ho.
Koi nahin samajhta.
Kyunkay woh paagal hain.
Mujhay tumhaari madad karnay dou.
Zaroori nahin ke sab iss tarah ho.
Mujhay tum buray lagnay lagay ho, Commander.
Sir, decryption hogai hai.
-Kashti ke coordinates. -Jee, sir.
Aur puraanay waalay Giorgio ki haweli say miltay hain.
Tum tou gaye, kameenay.
Cobra, hum nay tasdeeq karli hai.
Samajh gaya.
Acha. Shaabaash, Master Chief.
Chalein, yahaan say baahir niklein.
Aray, taaqatwar aadmi.
Kya hua?
Tumhein roti nahin pasand? Tumhein chaawal nahin pasand?
Har kisi ko chaawal pasand hotay hain.
Khaao. Foran.
Utho.
Utho!
Aray!
Tum yahan andar kaya kar rahay ho?
Hamein jaana hoga. Tum chal saktay ho?
Main nay kaha, khaao!
Yeh acha nahin sunaayi deraha.
Ab kon taaqatwar hai, haan bewaqoof?
Ares, chalo.
Aray! Chalo.
Tum aazaad hosaktay ho.
Hercules say kehna woh larta rahay.
Nathan James, humari khabar hogai hai. Foran baahir nikaalnay ki darkhwaast hai.
Samajh gaya, Vulture. Sunshine aap ki taraf aaraha hai.
-Kya isay goli lagi hai? -Nahin, lekin yeh zakhmi hai.
Dost, mujhay radio istimaal karna hai.
Main tum say keh chuka hoon, tumhein ijaazat nahin hai.
Vellek sirf jangjuon main Nostos inject nahin kar raha,
woh usay seedha unn ke khaanay main paka raha hai.
Aisa lagta hai, sir.
Tou isliye usay beej chaahiye thay.
Woh Red Rust ka ilaaj karta hai aur Nostos ko khaana banaanay main istimaal karta hai
apnay dushmanon ka ghussa khatam karnay keliye.
Kamaal ka hathiyaar hai. Jo log usay khaayeingay, unhen pata bhi nahin chalega.
Agar unhein pata ho bhi, tou unn ke paas aur kya chaara hai?
-Woh usay khayeingay ya bhookay mareingay. -Khuda.
Tumhaari mehnat rang laayi. Hum nay talaash ka hissa mehdood kardiya hai.
Lekin ab, Vellek jaanta hai ke hum aarahay hain.
Woh hamesha say jaanta tha.
Sir, aik paighaam mosul horaha hai.
-Call ko broadcast karo. -Jee, sir.
Main dauhra raha hoon, Nathan James, main Commander James Fletcher hoon.
-Aap sahi thay... -Kya signal triangulate ho sakta hai?
Nahin, sir, woh satellite say aaraha hai. Uska pata nahin kiya jaa sakta.
Aik hayaatiyaati hathiyaar, bartaao par qaabu ke mutaabiq kuch.
Mujhay theek se nahi pata ke woh usay kaisay istimaal karega
lekin hum aik jangi jahaaz main hain, Malta ki taraf jaa rahay hain.
Main dauhra raha hoon, hum Malta jaa rahay hain. Aap ko unhein rokna hoga.
Aap woh waahid hain jo aisa kar saktay hain.
Main jaanta hoon iss say kuch sahi nahin hota.
Aap ko mera yaqeen maanna hoga. Main nay yeh apnay mulk ki khidmat keliye kiya.
Sasha, mujhay maaf kardou ke main nay tumhein dukh pohnchaaya.
Main umeed karta hoon ke agar tum mujhay maaf naa bhi karo
tou tum samjho ke main kabhi tumhein dukh nahin pohnchaana chaahta...
Kya hua?
Chalo bhi.
Signal chala gaya.
Malta.
Sahi lagta hai.
-Giorgio... -Tum kis say baat kar rahay thay?
Main jaanta hoon tumhein shak hai...
lekin hamein kuch karna hoga.
Hamein tumhaaray baap ko rokna hoga. Woh paagal hochukay hain.
Hum cheezon ko sahi kar saktay hain.
Kya koi aur jaanta hai ke tum yahaan ho?
Tumhaara kisi say raabta hua?
Nahin. Mujhay signal nahin mila.
Acha. Acha.
Bas ruko.
Tumhein sach main laga tha ke tum meray baitay ko meray khilaaf kardogay yaar?
Tum samajhtay nahin. Hum aik khaandaan hain.
Hamaaray darmiyaan jo bhi chal raha hai, iss ka khoon, mera khoon hai.
Aur tum aik gunday ho, Fletcher. Aik dhokaybaaz.
Balkay aik bekaar dhokaybaaz.
Mujhay yeh Demetrius ki
ghizaayi naali ke tissue ki gehraayi say mila.
Tumhaari chhoti si zeher ki goli.
Tumhein kya lagta hai tum yahaan kis ka saamna kar rahay ho, Fletcher?
Meri science main koi ghalti nahin thi! Mera dimaagh aik chhuri ki tarah hai!
Tum meray saath khail nahin khail saktay.
Tum nay mujhay bas itna maayoos kiya hai.
Main nay tumhen apni kashti par daawat di. Main nay tumhein khaana diya.
Main tumhaaray pooray mulk ko ghiza dainay waala tha.
Tum paagal ho.
Nahin, nahin, nahin, Fletcher.
Paagal woh dimaagh hai jo aagay barhnay say inkaar karta hai.
Paagalpan iss dunya main hai, yahaan aur abhi,
aik hi cheez baar baar karna,
aik hi saark par jaana aik hi khadday main girna,
doosray nataaej ki tawaqqo karna.
Naakaami ka dukhbhara daaera.
Lekin main yeh sab badloonga.
Main tum say aik aur dafa poochhoonga. Tum nay kisay call ki thi?
Koi farq nahin parta, baitay.
Woh ab hamein nahin rokeingay.
Tou ab kya?
Kya tum mujhay maar dogay?
Nahin, yaar. Main tumhein nahin maaroonga.
Mujhay khoonkharaabay say nafrat hai.
Giorgio, suno.
Main samajhta hoon ke tum nay unhein kyun bataya lekin hum sab sahi kar saktay hain.
Tum aur main saath. Hum sab sahi kar saktay...
Jo aadmi, hamaaray saaray maslon ki wajaah hai
uss nay shaayed unhein suljha diya.
Ya shaayed yeh aik aur chaal hai.
Jo bhi hai, hum usay sambhaal leingay.
Lekin mera khayaal hai ke tum hamesha say uss ke baaray main sahi thi.
Agar woh sach hai tou shaayed uss wajaah say uski jaan chali gayi hogi.
Hello, abbu.
Christos, mujhay tumhaari fikar horahi thi.
Kis cheez ki fikar?
Nostos, Red Rust ke ilaaj ke saath aasaani say mil gaya.
Injections ki koi zaroorat nahin.
Ab aik pauday main hi sab kuch hai.
-Aap nay sach main kar dikhaaya. -Kar hi dikhaaya, hai na?
Kamaal ki fasal hogi.
Raaz sirf Elaeis virilis, hamaaray khoobsoorat palm beej ke...
chauthay DNA strand ke aik buniyaadi jorray main tha.
Aao daikho. Kamaal ka hai.
Chalo, chalo.
Acha, woh bas aik...
Aik switch hai, A say G tak.
Nahin, daikho, daikho.
Sirf aik switch hai, A say G tak...
uss aik buniyaadi jorray par hai.
Bas. Sirf woh. Uss say ziyaada aur kuch mushkil nahin.
Lekin main isay itna mushkil bana raha hoon.
Mujhe yaqeen nahin aaraha ke main isay itna mushkil bana raha hoon.
Aik school ka baccha bhi yeh samajh sakta tha.
Mujhay bhi samajh nahin aaya. Tumhein bhi samajh nahin aaya.
Kamaal ka hai. Bilkul aasaan.
Tum sab say kamaal ke baitay ho.
Main tum say pyaar karta hoon. Behadh pyaar.
Main tumhein zaitoon say ziyaada chaahta hoon.
Aur mujhay zaitoon behadh pasand hain.
Mujhay daikhnay dou.
Khuda.
Kamaal ka hai, hai na?